இது குறித்து கல்வியாளர் பிரின்ஸ் கஜேந்திர பாபு பேசுகையில்,"இந்த தேர்வில் வெற்றி பெற்றால்தான் ஆசிரியராகப் பணியாற்ற தகுதி இருக்கிறது என்றால் பி.எட் படிப்பும்,ஆசிரியர் பயிற்சிப் படிப்பும் எதற்கு? நேரடியாக அப்படியே தகுதித் தேர்வை வைத்துக் கொள்ளலாமே? வெறும் நினைவாற்றலைச் சோதிப்பதற்கான தேர்வாகத்தான் அரசு இதனை நடத்துகிறது. மார்ச் மாதம் முழுவதும் மாணவர்களைத் தேர்வில் பங்கேற்க தயார்ப்படுத்துவதற்கான வேலைகளில் ஆசிரியர்கள் இருப்பார்கள்.அப்படி இருக்கும் போது இந்தத் தேர்வுக்கு அவர்களால் எப்படித் தயாராக முடியும்? இந்தத் தேர்வை வைத்து ஆசிரியராக இருக்க இவர் தகுதியானவர் என்று நாம் முடிவுக்கு வந்த விட முடியாது.கல்வியலில் பட்டயமும்,பட்டமும் பெற்ற பிறகு ஆசிரியர் தகுதித் தேர்வு என்ற ஒன்றை நடத்துவது அவசியமில்லாதது" என்றார் .